Komission asetus (EY) N:o 1930/2001, annettu 1 päivänä lokakuuta 2001, vientisipulin A-tuontitodistusten myöntämisestä annettujen asetusten (EY) N:o 1779/2001 ja (EY) N:o 1780/2001 muuttamisesta



Virallinen lehti nro L 262 , 02/10/2001 s. 0003 - 0003



Komission asetus (EY) N:o 1930/2001, annettu 1 päivänä lokakuuta 2001, vientisipulin A-tuontitodistusten myöntämisestä annettujen asetusten (EY) N:o 1779/2001 ja (EY) N:o 1780/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuonti- ja alkuperätodistusmenettelyn perustamisesta ja kolmansista maista tuotavan valkosipulin tariffikiintiöiden hallinnointitavan vahvistamisesta 30 päivänä toukokuuta 2001 annetun komission asetuksen (EY) N:o 1047/2001(1), sellaisena kuin se on viimeksi muutettuna asetuksella (EY) N:o 1865/2001(2), sekä katsoo seuraavaa: (1) Komission asetuksen (EY) N:o 1779/2001(3) 2 artiklassa säädetään, että asetuksen (EY) N:o 1047/2001 mukaisesti Kiinan alkuperätuotteille 4 päivän syyskuuta 2001 jälkeen ja ennen 3 päivää joulukuuta 2001 jätetyt tuontitodistushakemukset hylätään. (2) Komission asetuksen (EY) N:o 1780/2001(4) 2 artiklassa säädetään, että asetuksen (EY) N:o 1047/2001 mukaisesti muiden kolmansien maiden kuin Kiinan ja Argentiinan alkuperätuotteille 4 päivän syyskuuta 2001 jälkeen ja ennen 3 päivää joulukuuta 2001 jätetyt tuontitodistushakemukset hylätään. (3) Asetuksen (EY) N:o 1865/2001 2 artiklassa säädetään, että kaikkien asetuksen (EY) N:o 1047/2001 liitteessä I mainittujen vuosineljännesten osalta valkosipulin A-tuontitodistushakemuksia voidaan jättää kyseessä olevaa vuosineljännestä edeltävän toiseksi viimeisen kuukauden toisen maanantain ja kyseessä olevan vuosineljänneksen viimeisen perjantain välisenä aikana. Vuosineljänneksen joulukuu 2001 / tammikuu 2002 / helmikuu 2002 osalta A-tuontitodistushakemusten jättöpäivä siirtyy näin ollen aikaisemmaksi 8 päivään lokakuuta 2001. Jottei kyseisen vuosineljänneksen todistushakemusten jättäminen muodostuisi hallinnollisesti liian monimutkaiseksi, asetuksen (EY) N:o 1779/2001 2 artiklaa ja asetuksen (EY) N:o 1780/2001 2 artiklaa olisi muutettava ja otettava huomioon seuraavan vuosineljänneksen hakemusten aikaistettu jättöpäivä, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1779/2001 2 artikla seuraavasti: " 2 artikla Asetuksen (EY) N:o 1047/2001 mukaisesti Kiinan alkuperätuotteille 4 päivän syyskuuta 2001 jälkeen ja ennen 3 päivää joulukuuta 2001 jätetyt, 1 päivän syyskuuta ja 30 päivän marraskuuta 2001 välistä vuosineljännestä koskevat tuontitodistushakemukset hylätään. Joulukuun 1 päivän 2001 ja helmikuun 28 päivän 2002 välistä vuosineljännestä koskevat hakemukset voidaan jättää 8 päivästä lokakuuta 2001 alkaen." 2 artikla Korvataan asetuksen (EY) N:o 1780/2001 2 artikla seuraavasti: " 2 artikla Asetuksen (EY) N:o 1047/2001 mukaisesti muiden kolmansien maiden kuin Kiinan ja Argentiinan alkuperätuotteille 4 päivän syyskuuta 2001 jälkeen ja ennen 3 päivää joulukuuta 2001 jätetyt, 1 päivän syyskuuta ja 30 päivän marraskuuta 2001 välistä vuosineljännestä koskevat tuontitodistushakemukset hylätään. Joulukuun 1 päivän 2001 ja helmikuun 28 päivän 2002 välistä vuosineljännestä koskevat hakemukset voidaan jättää 8 päivästä lokakuuta 2001 alkaen." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä lokakuuta 2001. Komission puolesta Franz Fischler Komission jäsen (1) EYVL L 145, 31.5.2001, s. 35. (2) EYVL L 254, 22.9.2001, s. 3. (3) EYVL L 240, 8.9.2001, s. 8. (4) EYVL L 240, 8.9.2001, s. 9.